Ameriški poveljniki tudi niso bili na tekočem o dogajanju na drugih bojiščih in tehničnih rešitvah na vojaškem področju. Med 11. in 12. novembrom 1940 so Britanci z zastarelimi torpednimi letali Fairey Swordfish napadli italijansko pomorsko bazo Taranto ter onesposobili 3 bojne ladje, ena težka križarka in dva rušilca pa sta bila poškodovana. Šlo je za prvi napad te vrste, britanski uspeh napada je bil popoln izgube pa minimalne. O napadu je poročal ameriški opazovalec v britanski mornarici izdelal je podrobno poročilo napada vendar to ni prišlo dlje od ameriške mornariške obveščevalne službe niti niso bile narejene ustrezne študije in analize napada čeprav je dogodek odmeval po celem svetu. Na drugi strani so Japonci pokazali več zanimanja za ta dogodek. Njihova vojaška delegacija je celo obiskala Taranto ter se sesala z Italijani ter podrobno preučila napad ter iz njega potegnila svoje zaključke in tehnične rešitve pri načrtovanju napada na Pearl Harbor. Ena izmed teh rešitev je bil torpedo, ki ga je mogoče uporabiti v plitvih vodah pristanišč. Japonsko zanimanje za napad ni ostalo neopaženo britanski obveščevalni službi MI6, ki je preko svojih agentov poizkušala posvariti ZDA.